Document ID: 32009D0339

KOMISJONI OTSUS,
16. aprill 2009,
millega muudetakse otsust 2007/589/EÜ seoses lennutegevuse heidet ja tonnkilomeetriandmeid käsitlevate seire ja aruandluse suuniste lisamisega
(teatavaks tehtud numbri K(2009) 2887 all)
(EMPs kohaldatav tekst)
(2009/339/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 14 lõiget 1,
ning arvestades järgmist:
(1)
Euroopa Parlamendi ja nõukogu 19. novembri 2008. aasta direktiiviga 2008/101/EÜ, millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi, (2) on lennutegevus lisatud ühenduse kasvuhoonegaaside saastekvootidega kauplemise süsteemi.
(2)
Komisjon pidi vastavalt direktiivi 2003/87/EÜ artikli 14 lõikele 1 vastu võtma lennutegevuse heidet ning tonnkilomeetriandmeid käsitlevad seire ja aruandluse suunised osutatud direktiivi artiklite 3e või 3f kohase taotluse esitamiseks.
(3)
Haldav liikmesriik tagab, et iga õhusõidukikäitaja esitab kõnealuse riigi pädevale asutusele seirekava, milles esitatakse meetmed aastaheite ja tonnkilomeetriandmete seireks ning nendest aruandmiseks, mis on vajalik saastekvootide tasuta eraldamise taotluse esitamiseks, ning pädev asutus kiidab sellised kavad heaks vastavalt osutatud direktiivi artikli 14 lõike 1 kohaselt vastuvõetavatele suunistele.
(4)
Komisjoni 18. juuli 2007. aasta otsust 2007/589/EÜ, millega kehtestatakse Euroopa Parlamendi ja nõukogu direktiivi 2003/87/EÜ kohaselt kasvuhoonegaaside heiteseire ja aruandluse suunised, (3) tuleb seepärast vastavalt muuta.
(5)
Käesolevas direktiivis ette nähtud meetmed on kooskõlas direktiivi 2003/87/EÜ artiklis 23 nimetatud kliimamuutuste komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2007/589/EÜ muudetakse järgmiselt:
1)
artikkel 1 asendatakse järgmisega:
„Artikkel 1
Käesoleva otsuse I-XIV lisas sätestatakse direktiivi 2003/87/EÜ I lisas loetletud ja osutatud direktiivi artikli 24 lõike 1 kohaselt hõlmatud tegevusalade põhjustatud kasvuhoonegaaside heite seire ja aruandluse suunised. Direktiivi 2003/87/EÜ artiklite 3e või 3f kohaldamiseks vajalike lennutegevuse tonnkilomeetriandmete seire ja aruandluse suunised on esitatud XV lisas.
Osutatud suunised põhinevad kõnealuse direktiivi IV lisas sätestatud põhimõtetel.”;
2)
lisade tabelisse lisatakse järgmised kirjed:
„XIV lisa.
Tegevuspõhised suunised lennutegevuse heite määramise kohta vastavalt direktiivi 2003/87/EÜ I lisas osutatud tegevusaladele.
XV lisa.
Tegevuspõhised suunised direktiivi 2003/87/EÜ artiklite 3e või 3f kohaldamiseks vajalike lennutegevuse tonnkilomeetriandmete määramiseks.”;
3)
I lisa muudetakse vastavalt käesoleva otsuse lisa A osale;
4)
lisatakse XIV lisa vastavalt käesoleva otsuse lisa B osale;
5)
lisatakse XV lisa vastavalt käesoleva otsuse lisa C osale.
Artikkel 2
Käesolev otsus on adresseeritud liikmesriikidele.
Brüssel, 16. aprill 2009

Labels: 12
8
3
20